Cuneiform Tablet CCT 2 31a (BM 113394)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma a-dí ša il₅-we-da-ku ša áš-pu-ra-ku-ni mì-ma li-ba-kà lá i-pá-ri-id iš-tí šu-IŠTAR DUMU lu-zi-na iš-ri-iš lá e-ta-wu i-na wa-áš-ḫa-ni-a a-li-ku im-ḫu-ru-ni-ma um-ma šu-nu-ma iš-tí šu-IŠTAR i-ta-na-lá-ak u₄-ma-am a-mu-ur-ma a-wa-tum lá ší-na a-dí URUDU ša tù-na-ḫi-dí-ni ma-ú-qá-ku-ma i-na ša-am-ší e-ru-bu e-ri-qá-tim ú-lá a-bu-uk URUDU er-sú a-dí 2 ú-me ra-mì-ni i-na-ṭù-ma e-ri-qá-tim a ma-lá té-er-tí-kà a-ba-ak ṭup-pá-am ša 45 GÚ URUDU ší-ki-im ša i-na wa-aḫ-šu-ša-na i-na sú-ḫu-pì-im lá-qá-a-am qá-bi₄-a-tí-ni ṭup-pì-a pí-té-a-ma šu-uk-na-šu-ma ṭup-pì-a šu-uk-na-šu-ma té-er-ta-ak-nu li-li-kam